Document ID: /roh_data/filtered/fineweb-2-filterrobots_roh.jsonl.gz/35929

Maya Repele era gia fin ussa en il cussegl da fundaziun e responsabla per la partiziun da reclama e marketing. Ussa daventa ella la nova presidenta da la fundaziun Manufactura Tessanda Val Müstair.
Sper l'anteriur president Peder Andri è era Jürg Bäder sorti dal cussegl da fundaziun, el resta però enavant president da l’associaziun da fauturs da la Tessanda.
Per ils anteriurs delegads Peder Andri e Jürg Bäder èn Manuela Steiner-Marthy da Walenstadt e Ramun Grond da Müstair vegnids elegids nov en il cussegl da fundaziun.